
N A R V A    L I N N A V O L I K O G U

OTSUS

	....................... 2012. a nr .......... 


Vabaduse tn 5 kinnisasja ostueesõiguse kasutamine
1. Asjaolud ja menetluse käik

04.01.2012. a tõestas Tallinna notar Merle Saar-Johanson kinnistute mitterahalise sissemaksena üleandmise lepingu ning asjaõiguslepingu ja kinnistamisavalduse. Eelnimetatud lepinguga, mis on sõlmitud Eesti Vabariigi ja Riigi Kinnisvara Aktsiaseltsi vahel, anti AS-le Riigi Kinnisvara mitterahalise sissemaksena üle Narvas Vabaduse 5 asuv kinnistu (katastritunnus 51101:002:0032, pindala 2779 m2, maa sihtotstarve riigikaitsemaa) koos selle oluliste osade ja päraldistega. Kinnistu olulised osad on hoone (ehitisregistrikood 118002534) ehitisaluse pindalaga 1034 m2, suletud netopinnaga 2997,7 m2; garaažid (ehitisregistrikood 118002535) ehitisaluse pindalaga 346 m2, suletud netopinnaga 290,6 m2 ning garaaž (ehitisregistrikood 118002536) ehitisaluse pindalaga 140 m2, suletud netopinnaga 114,6 m2. Lepingupooled avaldasid kinnistu harilikuks väärtuseks 120 000 eurot. Hariliku väärtuse suurus kinnitati Vabariigi Valitsuse 01.12.2011 korraldusega nr 504. Kinnistu suhtes kehtib muinsuskaitseseadusest tulenev kitsendus: asulakoht – arheoloogiamälestis. Vastavalt muinsuskaitseseaduse § 27 lõikes 2 sätestatule, kui müüakse kinnisasi, millel asub kinnismälestis, on ostueesõigus riigil, seejärel kohalikul omavalitsusel. Sama paragrahvi lõike 5 kohaselt, kui kinnistusraamatu kandest nähtub, et kinnisasi on koormatud ostueesõigusega muinsuskaitseseadusega paragrahvi 27 tähenduses, saadab notar viie tööpäeva jooksul pärast müügilepingu või muu lepingu, millega kohustutakse omandama või võõrandama kinnisasja, tõestamist lepingu notariaalselt kinnitatud ärakirja elektrooniliselt Muinsuskaitseametile ja müüdava kinnisasja või ehitise asukohajärgsele kohalikule omavalitsusele ostueesõiguse teostamise otsustamiseks.

Narva linna ostueesõiguse kasutamist arutati Narva Linnavalitsuse linnavarakomisjoni 17.01.2012 koosolekul (protokoll nr 1), kus Linnavara- ja Majandusametile tehti ülesandeks valmistada ette kaks volikogu otsuse eelnõud - ostueesõiguse kasutamise ja mittekasutamise kohta ning esitada antud küsimus Narva Linnavalitsuse istungile protokollilise otsuse vastuvõtmiseks. 

Narva Linnavalitsus arutas küsimust 08.02.2012 istungil, kus peeti otstarbekaks kasutada eelnimetatud kinnistu ostueesõigust. Tegemist on Narva kesklinna ajaloolises osas paikneva atraktiivse kinnisvaraga. Linnal praktiliselt puuduvad selles piirkonnas kinnisvaraobjektid. Soodsa asukohaga kinnistu pakub tõenäoliselt huvi investoritele ja kinnistu edasine müük võimaldab linnal tulu saada.

2. Õiguslikud alused

Muinsuskaitse seaduse § 27 lõike 2 alusel on kinnisasja, millel asub kinnismälestis, ostueesõigus riigil ja seejärel kohalikul omavalitsusel. Narva Linnavolikogu 21.06.2005 määruse nr 20/57 „Linnavara eeskiri“ punktide 33.1 ja 34.1 kohaselt on ostueesõiguse kasutamise otsustamine volikogu pädevuses.

3. Otsus

3.1 Kasutada kinnisasja ostueesõigust Narvas Vabaduse 5 asuva kinnistu (katastritunnus 51101:002:0032, pindala 2779 m2, maa sihtotstarve riigikaitsemaa), mille olulisteks osadeks on hoone (ehitisregistrikood 118002534) ehitisaluse pindalaga 1034 m2, suletud netopinnaga 2997,7 m2; garaažid (ehitisregistrikood 118002535) ehitisaluse pindalaga 346 m2, suletud netopinnaga 290,6 m2 ning garaaž (ehitisregistrikood 118002536) ehitisaluse pindalaga 140 m2, suletud netopinnaga 114,6 m2, omandamiseks hinnaga 120 000 eurot.

3.2 Volitada  linnapead Tarmo Tammiste’t esitama Narva linna nimel ostueesõiguse teostamise avaldust.

4. Rakendussätted

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

Aleksandr Jefimov
Linnavolikogu esimees


